Across the Universe

„Across the Universe“ — ინგლისური როკ-ჯგუფ The Beatles-ის სიმღერა. მისი ავტორია ჯონ ლენონი, თუმცა ავტორებად მითითებულები არიან ლენონი–მაკ-კარტნი. სიმღერა პირველად გამოიცა სხვადასხვა შემსრულებლის კომპილაციურ ალბომზე No One's Gonna Change Our World, 1969 წლის დეკემბერში. განსხვავებული სახით იგი შევიდა ალბომში Let It Be.

შექმნა

1967 წელს, ერთ-ერთ საღამოს, ლენონმა მოიგონა ფრაზა „words are flowing out like endless rain into a paper cup“ (). ფრაზა მას შთააგონა მეუღლის, სინთიას ხანგრძლივმა „საუბარმა რაღაცის შესახებ“. მოგვიანებით, „როდესაც დაიძინა, ეს სიტყვები და კვლავ ჩამესმოდა, როგორც უსასრულო ნაკადი“, იხსენებდა ჯონი. იმავე ღამით მან დაიწყო ტექსტის წერა.

სიმღერის განწყობაზე გავლენა იქონია ლენონის და ჯგუფის მიერ ტრანსცენდენტული მედიცინით დაინტერესებამ, პერიოდში, როდესაც თავად სიმღერა იწერებოდა. გამომდინარე აქედან, ჯონმა სიმღერას დაუმატა მანტრა - „जय गुरुदेव ॐ“, რომელიც სიმღერაში ჟღერს, როგორც „Jai guru deva om“ და ითარგმნება, როგორც „დიდება ბნელეთის ნათელ მომშორებელს“. შეიძლება მისი პარაფრაზირებაც – „დიდება ღვთაებრივ გურუს“. მსგავს ფრაზას ხშირად იყენებდა მაჰარიში მაჰეშ იოგი და ადიდებდა თავის სულიერ მოძღვარს, ბრაჰმანანდა სარასვატის.

სიმღერის ტექსტური სტრუქტურა მარტივია: სამჯერ მეორდება სტროფები, სტრიქონი Jai guru deva om და ოთხჯერ – „Nothing's gonna change my world“ („ჩემს სამყაროს ვერაფერი შეცვლის“). თავად ტექსტი აგებულია წარმოსახვით სიმბოლოებზე და აბსტრაქტულ კონცეფციებზე, ფრაზებზე, როგორიც არის „meander“, „slither“ და „shining“. სასათაურო ფრაზა „across the universe“ („სამყაროს გავლით“) ჩნდება ინტერვალებში და ასრულებს სტრიქონებს, თუმცა კადანსის როლს არ ასრულებს და მხოლოდ მელოდიურად დაუსრულებელი ფორმით იჩენს თავს.

1970 წლის ინტერვიუში Rolling Stone-თან ლენონი აღნიშნავდა, რომ ეს სიმღერა, შესაძლოა, იყო მის ცხოვრებაში ყველაზე პოეტური ტექსტის მქონე. „ჩემ მიერ დაწერილი ერთ-ერთი საუკეთესო ტექსტია. შესაძლოა, საუკეთესოც. კარგი ლექსია ან, რაც გინდათ, უწოდეთ. მე მომწონს ისეთი სიმღერები, რომლებიც მელოდიის გარეშეც, ტექსტის სახით, ეფექტურია. არ არის აუცილებელი, მელოდია ჰქონდეთ და შეგიძლიათ მათი ლექსივით წაკითხვა“.

სხვა ვერსიები

როჯერ უოტერსმა და ენდი ფერუეზერ-ლოუმ 1985 წლის 12 ივნისს სიმღერა შეასრულეს ჯონ ლენონისადმი მიძღვნილი გადაცემის „A Journey in the Life“ ეთერში. 

რესურსები ინტერნეტში



 სქოლიო 

კატეგორია:The Beatles-ის სიმღერები
კატეგორია:1969 წლის სიმღერები
კატეგორია:1970 წლის სიმღერები
კატეგორია:10cc-ის სიმღერები
კატეგორია:დეივიდ ბოუის სიმღერები
კატეგორია:ფიონა ეპლის სიმღერები
კატეგორია:რუფუს უეინრაიტის სიმღერები
კატეგორია:Seether-ის სიმღერები
კატეგორია:სკორპიონსის სიმღერები
კატეგორია:ფსიქოდელიური სიმღერები
კატეგორია:სილა ბლეკის სიმღერები
კატეგორია:1960-იანების ბალადები
კატეგორია:როკ-ბალადები
კატეგორია:ფოლკ-ბალადები
კატეგორია:ბალადები
კატეგორია:სიმღერები ფილ სპექტორის პროდიუსერობით
კატეგორია:სიმღერები ჯორჯ მარტინის პროდიუსერობით